Jos et voi noudattaa säästösuunnitelmaa, säästötavoitteesi ei välttämättä toteudu suunnitellussa ajassa. Säästäjässä voit seurata päivittäin, miten tavoitteesi on edistynyt ja tehdä halutessasi lisäsijoituksia tavoitteeseen.
Jos säästät myös kuukausisäästämisen kautta, siirtyvät rahat tililtäsi säästöön kuukausittain eräpäivänä. Jos tililläsi ei ole rahaa eräpäivänä, yritämme siirtää kuukausisäästösummaa vielä kolmena seuraavana arkipäivänä. Jos tilillä ei ole rahaa kolmanteen arkipäivään mennessä, jää kuukausisäästösumma siirtämättä kyseiseltä kuukaudelta. Tästä ei aiheudu sinulle ylimääräisiä kuluja, eikä siirtämättä jäänyt summa vaikuta seuraavan kuukauden kuukausisäästöön. Debit-korttiveloituksista rahat eivät siirry säästöön, jos tililläsi ei ole rahaa siirtohetkellä.